Document ID: 32006R1746

KOMISIJAS REGULA (EK) Nr. 1746/2006
(2006. gada 24. novembris),
ar ko labo Regulu (EK) Nr. 1279/2006, ar kuru 2005./2006. tirdzniecības gadam vienoto valūtu nepieņēmušo dalībvalstu valūtām nosaka īpašo lauksaimniecības konversijas likmi, kas piemērojama cukurbiešu minimālajām cenām, kā arī ražošanas maksājumiem un papildmaksājumiem cukura nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1),
ņemot vērā Komisijas 1993. gada 30. jūnija Regulu (EEK) Nr. 1713/93, ar ko nosaka īpašus sīki izstrādātus noteikumus lauksaimniecības konversijas likmes piemērošanai cukura nozarē (2), un jo īpaši tās 1. panta 3. punktu,
tā kā:
(1)
Komisijas Regulas (EK) Nr. 1279/2006 (3) pielikumā attiecībā uz īpašo lauksaimniecības konversijas likmi, kas noteikta Slovākijas kronai, ir konstatēta kļūda.
(2)
Šī kļūda jākoriģē, Slovākijas kronai noteikto konversijas likmi 39,0739 aizstājot ar likmi 38,0739.
(3)
Lai šis labojums attiektos uz 2005./2006. tirdzniecības gadu, koriģētā likme jāpiemēro no Regulas (EK) Nr. 1279/2006 spēkā stāšanas dienas,
IR PIEŅĒMUSI ŠO REGULU.
1. pants
Regulas (EK) Nr. 1279/2006 pielikumu aizstāj ar šīs regulas pielikuma tekstu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 24. novembrī

Labels: 2
15
17
6